text: Continua el programa amb motiu del 75è aniversari de la fi de la Guerra Civil — Ajuntament de Tarragona
  Esteu aquí: Inici › Patrimoni › Notícies › Notícies 2014 › Continua el programa amb motiu del 75è aniversari de la fi de la Guerra Civil
  Cartell de Taverna Republicana, organitzada per l'Associació de Músics de Tarragona
  Avui dilluns, 20 de gener, es projecta el film Joan Peiró i la justícia de Franco dirigida per Xavier Montanyà a l'Antiga Audiència i el proper dijous 23 de gener es podrà veure Els maquis a Catalunya dirigida per Jaume Serra, també a l'Antiga Audiència.
  El dimarts 21 de gener es presenta del llibre Atac i defensa de la rereguarda. Els bombardejos franquistes a les comarques de Tarragona i Terres de l'Ebre 1936-1939 de Ramon Arnabat i David Íñiguez; a l'Espai Tabacalera i en aquest mateix lloc, l'endemà dimecres 22 de gener, l'historiador Xavier Tolosana pronunciarà la conferència La repressió franquista a Tarragona. Dijous 23 de gener serà el torn, a la sala de graus de la URV, de la taula rodona Des de la formació del franquisme a la seva decrepitud amb la participació de Coral Cuadrada, Alberto Reig i Josep Sánchez Cervelló.
  El concert de l'aMt
  Membres de l'associació i altres companys convidats col·laboraran interpretant cançons que parlen d'una època i d'un país: versions d'aquell temps com Si me quieres escribir de Farlosio, però també cançons arribades de tot el món i que parlen de la guerra civil espanyola, clàssics del rock i el pop, com ara els Clash, Siniestro Total, Radio Futura i intèrprets de la Nova Cançó com Maria del Mar Bonet, Raimon i cantautors com Aute. A més, els músics participants també interpretaran les seves pròpies creacions que parlen de fets i moments de vida, pau i guerra. De fet, cal remarcar que algunes bandes han fet noves composicions per aquesta Taverna Republicana i aquesta nit tan especial.
  Dotze solistes i bandes, entre d'altres: Joan Reig (Refugi/Els Pets); Oscárboles; Sal 150; Kandi (ex Pisquerra) i la seva banda Els que són, Gran Gallina…etc. Una producció molt especial per l'aMt, els socis i músics de l'aMt, per gaudir del concert en una mena d'exercici musical per a la memòria. El preu de l'entrada serà de 5€ (amb consumició mínima inclosa).